stanford-oval/wikipedia huggingface dataset:
Jyrki Huusko

| Henkilötiedot |
| --- | --- |
Syntynyt: 4. helmikuuta 1967 (ikä 57) Kuopio
Ammatti:  johtava rehtori
Koulutus ja ura
Tutkinnot:  Joensuun yliopisto (KM 1991, KL 1997, KT 1999) 
Instituutti:  Itä-Suomen yliopiston harjoittelukoulu / Itä-Suomen yliopisto
Jyrki Huusko (s. 1967 Kuopio ) on joensuulainen Itä-Suomen yliopiston koulunkehittämistutkimuksen dosentti  ja Itä-Suomen yliopiston harjoittelukoulun johtava rehtori.
Jyrki Hyttinen

Jyrki Olavi Hyttinen (s. 26. huhtikuuta 1962 Kouvola) on aktiiviuransa päättänyt suomalainen pituushyppääjä. Hän edusti vuodesta 1976 lähtien Kouvolan Urheilijoita ja hänen valmentajanaan toimi Harri Ihalainen. Kalevan kisoista Hyttinen saavutti pituushypyn pronssia vuonna 1985. Virallisissa kilpailuissa hän ei ole esiintynyt vuoden 1987 jälkeen.
Koulutukseltaan Hyttinen on kauppatieteiden maisteri. Hän toimi urheilu-uransa jälkeen yrittäjänä ollen isänsä perustaman optikkoliikkeen osakkaana ja toimitusjohtajana. Kesäkuussa 2015 Hyttinen valittiin Inarin kunnanjohtajaksi. Hän aloitti tehtävässään syyskuussa 2015, mutta irtisanoutui siitä elokuussa 2016. Hyttinen toimi kaupunginvaltuutettuna Kokoomuksen listoilta vuodesta 1996 lähtien ensin Kuusankoskella ja myöhemmin Kouvolassa.
Jokuanjärvi

| Jokuanjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°40′17″N, 24°55′38″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pääskylänjoen valuma-alue (35.76)
Laskujoki:  oja Pitkäjärveen 
Järvinumero:  35.765.1.003
Mittaustietoja
Pinnankorkeus:  126,6 m  
Rantaviiva:  0,667 km  
Pinta-ala:  2,906 ha  
Saaria:  ei saaria 
 fiJokuanjärvi 
Jokuanjärvi  on Keski-Suomessa Jämsän Rasissa sijaitseva järvi.
Maantietoa

Järven pinta-ala on 2,9 hehtaaria ja se on 250 metriä pitkä ja 150 metriä leveä. Se sijaitsee Humalajärven ja Pitkäjärven välissä Jokuanmäen koillispuolella. Sen lähiympäristö on alavaa metsämaata, joka on järven läheltä soistunutta. Järvellä ei ole kartan mukaan saaria. Sen rantaviivan pituus on 650 metriä ja sen länsipuolella on vapaa-ajan asunto. Järvelle tulee tiet myös itäpuolelta Pukarankulman ja Rasin väliseltä tieltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Pääskylänjoen valuma-alueella (35.76), jonka Pitkäjärven valuma-alueeseen (35.765) se kuuluu. Järven vedenpinnan korkeus on 126,6 metriä mpy. Siihen on johdettu kaksi kuivatusojaa. Pohjoisen puolen johto-oja tuo ojitetun Kulosuon vesiä ja eteläpuolen johto-oja Kovasuon kuivatusvesiä. Humalajärvestä tulee luontainen laskuoja, joka virtaa järven läpi Pitkäjärven Kissaniemen viereiseen lahteen. Laskuojan pudotus Pitkäjärveen on 2,8 metriä.
Jonna’s Problem

| Jonna’s Problem> Tiedot |
| --- | --- |
Toiminnassa:  2004–
Kotipaikka:  Suomi
Laulukieli:  englanti
Jäsenet:  Jonna Kosonen,  laulu   Lauri Porra,  basso   Tuomas Wäinölä,  kitara   Santeri Saksala,  rummut  
Levy-yhtiö:  Edel Records Finland Oy  
Infobox OKNimi-testi OK: 
Jonna’s Problem on ex-Nylon Beat Jonna Kososen perustama nelihenkinen yhtye, joka toimi aluksi nimellä The Johnson. The Johnson ehti tehdä muutaman keikan, mutta yhtye sai monelta taholta kritiikkiä nimestään ja se vaihdettiin. Tiettävästi Children of Bodomin ja Warmenin poikien istuessa Jonnan kotipihalla joku heitti ilmaan kysymyksen: ”Jonna, mikä on ongelma?” Näin siis syntyi yhtyeen uusi nimi, Jonna’s Problem[lähde? ].
Jonnan lisäksi yhtyeessä vaikuttaa useita todellisia ammattimuusikoita. Kitaristi Tuomas ”Töyhtö” Wäinölä on vaikuttanut mm. Kotipellon ja Nylon Beatin taustabändeissä. Lauri Porraa taas usein kutsutaan yhdeksi Suomen parhaista basisteista[lähde? ]. Vastikään sooloalbuminsakin julkaissut neli- ja viisikielisen taituri on vaikuttanut mm. Stratovariuksen riveissä. Rumpali Santeri Saksala tunnetaan mm. Five Fifteenistä.
Yhtyeen ensimmäinen singlekappale Me, Myself & U sai ensiesityksensä TV2:n Popklubi-ohjelmassa joulukuussa 2005, ja itse single ilmestyi tammikuussa 2006. Yhtyeen esikoisalbumi ilmestyi 22. maaliskuuta 2006, jonka julkistamistilaisuus pidettiin Helsingin Semifinaalissa. Julkistamistilaisuudessa näytettiin myös ensimmäistä kertaa yhtyeen musiikkivideo kappaleesta Shame On You, jonka on ohjannut Kusti Manninen
Jäsenet

Jonna Kosonen – laulu
Lauri Porra – basso
Tuomas Wäinölä – kitara
Santeri Saksala – rummut
Jäsenet > Vierailevat jäsenet

Janne Wirman – koskettimet (Take My Life)
Julkaisut > Albumit

Jonna’s Problem (2006) (#32)
Julkaisut > Singlet

Me, Myself & U (2006) (#5)
Shame On You (2006 – promo)
Susie (2008 – promo)
Julkaisut > Musiikkivideot

Shame On You (2006, ohj. Kusti Manninen)
Aiheesta muualla

Jonna’s Problem Myspacessa (englanniksi)
Jonna’s Problem Last.fm:ssä (englanniksi)
Juutilainen

Juutilainen on suomenkielinen sukunimi. Juutilainen-nimisiä suomalaisia henkilöitä ovat:
Aarne Juutilainen (Marokon kauhu, 1904–1976), talvi- ja jatkosodan upseeri
Anssi Juutilainen (s. 1956), hiihtosuunnistaja
Antti Juutilainen (1882–1951), maanviljelijä, päätoimittaja ja kansanedustaja (Maalaisliitto)
Ilmari Juutilainen (1914–1999), hävittäjälentäjä ja kaksinkertainen Mannerheim-ristin ritari, Aarne Juutilaisen veli
Ilona Juutilainen-Suuronen (o.s. Juutilainen, 1897–1992), harpunsoittaja
Jan-Mikael Juutilainen (s. 1988), jääkiekkoilija
Jere Juutilainen (1889–1949), maalarimestari ja SDP:n kansanedustaja
Joonas Juutilainen (s. 1976), graafinen suunnittelija, Pekka Juutilaisen poika
Martti Juutilainen (1910–1957), komentajakapteeni ja kirjailija
Petri Juutilainen (s. 1953), pasunisti ja big band -kapellimestari
Pekka Juutilainen (s. 1940), juoksija, Martti Juutilaisen poika
Virpi Juutilainen (o.s. Peltonen, s. 1961), hiihtosuunnistaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jorma Kajava

Jorma Kalervo Kajava on suomalainen tekniikan lisensiaatti ja toiminut tietoturva-alan tutkimusprofessorina Lapin yliopistossa 2005–2007. Hän on toiminut aiemmin Oulun yliopiston tietojenkäsittelytieteen laitoksella lehtorina vuodesta 1988 lähtien ja määräaikaisena professorina vuosina 2000–2002. Hän on toiminut osa-aikaisena toimitusjohtajana Oulun Tietotekniikka Oy:ssä.
Juutinrauman lento-onnettomuus

| Juutinrauman lento-onnettomuus |
| --- | --- |
 Onnettomuuskoneen kaltainen D.H.89 Dragon Rapide.
Yhteenveto
Päivämäärä:  16. heinäkuuta 1960
Tapahtumapaikka:   Juutinrauma
Lähtöpaikka:   Kastrupin lentoasema,Tanska
Määränpää:   Herningin lentoasema,Tanska
Kuolleita:  8
Loukkaantuneita:  1
Eloonjääneitä:  1
Lentokone
Konetyyppi:  de Havilland D.H.89 Dragon Rapide
Lentoyhtiö:  Zonens Redningskorps
Matkustajia:  8
Miehistöä:  1
Heinäkuussa 1960 Tanskan jalkapallomaajoukkue valmistautui Rooman olympialaisten jalkapalloturnaukseen. Tanskan jalkapalloliitto vuokrasi lentokoneen joka veisi kahdeksan Tanskan jalkapallomaajoukkueen pelaajaa Kööpenhaminasta Herningiin viimeiseen harjoitusotteluun ennen kisoja.
16. heinäkuuta kello 15:38 pelaajia kuljettanut D.H.89 Dragon Rapide lähti nousuun Kööpenhaminan lentoasemalta. Koneen ohjaaja menetti vaikeissa sääolosuhteissa koneen hallinnan ja kone syöksyi Juutinraumaan noin 50 metrin päässä rannasta. Kaikki koneessa olleet matkustajat menehtyivät onnettomuudessa. Lentäjä selvisi hengissä, mutta hän loukkaantui vakavasti ja hänen toinen jalkansa piti amputoida.
Jonathan Ericsson

| Jonathan Ericsson |
| --- | --- |

Henkilötiedot
Syntynyt: 2. maaliskuuta 1984 (ikä 40) Karlskrona, Ruotsi
Kansalaisuus:   Ruotsi
Jääkiekkoilija
Pelipaikka:  puolustaja
Maila:  vasen
Pituus:  193 cm
Paino:  100 kg
Seura
Seura:  Detroit Red Wings
Sarja:  NHL
Pelinumero:  52
Pelaajaura
Pääsarjaura:  2003–
Aik. seurat:  Södertälje SK (SEL)
NHL-varaus:  291. varaus, 2002 Detroit Red Wings
Jonathan Ericsson (s. 2. maaliskuuta 1984 Karlskrona) on ruotsalainen jääkiekkopuolustaja, joka pelaa NHL-joukkue Detroit Red Wingsissä.
Ericsson on useimmiten alemmissa puolustajapareissa pelaava peruspuolustaja, jonka vahvuuksiin kuuluu iso koko, monipuolisuus ja fysiikka. Hän ei ole kuitenkaan kovin tasainen ja varma. Ericssonin heikkouksiin kuuluu myös hyökkäyspään pelaaminen. Hänen kausipalkkansa on 3,25 miljoonaa dollaria.
Ura > Seuraura > Junioriura ja NHL-varaus

Ericsson on norrköpingiläisen HC Vita Hästenin kasvatti. Hän pelasi kaudella 2001–2002 joukkueen J20-junioreissa keskushyökkääjänä, mutta Ericsson pelasi puolustajana, kun Detroit Red Wingsin kykyjenetsijä Håkan Andersson oli katsomassa hänen peliään. Andersson vakuutti, että Ericsson tulisi pelaamaan tulevaisuudessa puolustajana. Seuraavana kesänä Red Wings varasi Ericssonin yhdeksännellä kierroksella numerolla 291 NHL:n varaustilaisuudessa 2002.
Ericsson pelasi seuraavalla kaudella 2002–2003 ensimmäiset miesten pelinsä Vita Hästenin I-divisioonajoukkueessa ja teki siellä 40 runkosarjaottelussa tehot 2+4=6.
Ura > Seuraura > Elitserien-vuodet

Huhtikuussa 2003 Ericsson teki kaksivuotisen sopimuksen Elitserien-joukkue Södertäljen kanssa. Hänen tulokaskautensa siellä toi 42 runkosarjaottelussa yhden maalin. Ericsson pelasi vielä osan kaudestaan Södertäljen J20-joukkueessa. Kaudella 2004–2005 hän pelasi 15 runkosarjaottelua ja yhden playoff-ottelun Elitserienissä. Ericsson pelasi kauden suurimmaksi osaksi lainalla sarjatasoa alempana HockeyAllsvenskanin Huddingessa. Hän teki huhtikuussa 2005 vuoden mittaisen jatkosopimuksen Södertäljen kanssa. Kaudella 2005–2006 Ericsson pelasi 24 Elitserienin runkosarjan ottelua ilman tehopisteitä sekä seitsemän Elitserienin karsintasarjan ottelua tehden yhden syöttöpisteen. Hän pelasi ison osan kaudestaan myös HockeyAllsvenskanin Almtuna IS:ssä.
Ura > Seuraura > Siirtyminen Pohjois-Amerikkaan

Ericsson teki toukokuussa 2006 kaksivuotisen tulokassopimuksen Detroit Red Wingsin kanssa. Hän pelasi ensimmäisen sopimuskautesa 2006–2007 vielä kokonaan AHL-joukkue Grand Rapids Griffinsissä, jossa tulokaskausi toi 67 ottelussa tehot 5+24=29. Ericsson oli joukkueen tehokkain puolustaja Derek Meechin kanssa. Kaudella 2007–2008 hän teki 69 runkosarjaottelussa tehot 10+24=34. Ericsson oli Griffinsin toiseksi tehokkain puolustaja Garrett Staffordin jälkeen. Hän pelasi kauden aikana AHL:n tähdistöottelussa ja pelasi ensimmäisen NHL-ottelunsa 22. helmikuuta 2008 Calgary Flamesia vastaan. Ericsson teki NHL-uransa avausmaalin toisessa ottelussaan 26. helmikuuta 2008 Edmonton Oilersin Mathieu Garonin taakse. Hän pelasi Red Wingsissä kauden aikana yhteensä kahdeksan ottelua. Ericsson ei kuitenkaan kuulunut joukkueen Stanley Cupin keväällä 2008 voittaneeseen miehistöön, eikä hänen nimeään kaiverrettu pokaaliin. Ericsson sai kuitenkin Stanley Cup -sormuksen. Heinäkuussa 2008 hän teki Red Wingsin kanssa kolmivuotisen ja 2,7 miljoonan dollarin arvoisen jatkosopimuksen.
Myös kausi 2008–2009 kului Ericssonilla vielä suurimmaksi osaksi Griffinsin puolella. Hän pelasi NHL:n runkosarjassa 19 ottelua ja teki niissä tehot 1+3=4. Ericsson murtautui Red Wingsin kokoonpanoon ja kuului joukkueen vakiomiehistöön kevään 2009 pudotuspeleissä, joissa hän teki 22 ottelussa tehot 4+4=8. Red Wings eteni toisena kautena peräkkäin Stanley Cup -finaaleihin jälleen Pittsburgh Penguinsia vastaan, mutta tällä kertaa Penguins vei Stanley Cupin otteluvoitoin 4–3. Ericsson teki Stanley Cup -finaaleissa kaksi maalia. Kauden päätteeksi Detroit Sports Broadcasters Association (DSBA) palkitsi hänet Detroit Red Wingsin vuoden tulokkaana.
Kausi 2009–2010 oli Ericssonille ensimmäinen kokonainen NHL:ssä ja hän pelasi koko kauden ylhäällä Red Wingsissä. Ericsson teki 62 runkosarjaottelussa tehot 4+9=13 ja 12 playoff-ottelussa kaksi syöttöpistettä. Kaudella 2010–2011 hän teki NHL:n yhden kauden piste-ennätyksensä tehoilla 3+12=15. Kesäkuussa 2011 Ericsson teki kolmivuotisen ja 9,75 miljoonan dollarin arvoisen jatkosopimuksen Red Wingsin kanssa.
Ura > Maajoukkueura

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Sotši 2014 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Saksa 2010 | jääkiekko |  |
Ericsson pelasi MM-kilpailuissa vuosina 2010 ja 2012, joista vuoden 2010 turnaus päättyi pronssiin. Vuonna 2012 hän pelasi vain kaksi ottelua lihasvamman takia. Ericsson on aiemmin pelannut yhteensä kymmenen ottelua Ruotsin ikäkausimaajoukkueissa.
Vuonna 2014 Ericsson pelasi maajoukkueessa Sotšin olympialaisissa ja saavutti olympiahopeaa.
Muuta

Ericssonin isoveli Jimmie Ericsson pelaa hyökkääjänä Skellefteå AIK:ssa. Veljekset pelasivat yhdessä vuoden 2010 MM-kilpailuissa. Heidän pikkuveljensä Jesper pelaa Ruotsin III-divisioonaa Finpångs AIK:ssa. Veljesten isä Sven Eriksson edusti Elitserien-tasolla Skellefteå AIK:ta kaudella 1978–1979.
Aiheesta muualla

Jonathan Ericsson Elite Prospects. Everysport Media Group AB. (englanniksi)
Julius Bomholt

| Julius Bomholt |
| --- | --- |
 Bomholt vuonna 1966.
Kansankäräjien puhemies
 6. lokakuuta 1964 – 22. tammikuuta 1968  
Edeltäjä:  Gustav Pedersen
Seuraaja:  Karl Skytte
 22. marraskuuta 1945 – 22. helmikuuta 1950  
Edeltäjä:  Hans Rasmussen
Seuraaja:  Gustav Pedersen
Tanskan kulttuuriministeri
 Viggo Kampmannin II ja Jens Otto Kragin I hallitus 7. syyskuuta 1961 – 26. syyskuuta 1964  
Edeltäjä:  virka perustettu
Seuraaja:  Hans Sølvhøj
Tanskan sosiaaliministeri
 Hans Christian Hansenin II ja Viggo Kampmannin I sekä II hallitus 28. toukokuuta 1957 – 7. syyskuuta 1961  
Edeltäjä:  Johan Strøm
Seuraaja:  Kaj Bundvad
Tanskan opetusministeri
 Hans Hedtoftin III ja Hans Christian Hansenin I hallitus 30. syyskuuta 1953 – 28. toukokuuta 1957  
Edeltäjä:  Flemming Hvidberg
Seuraaja:  Jørgen Jørgensen
 Hans Hedtoftin I ja II hallitus 11. helmikuuta 1950 – 30. lokakuuta 1950  
Edeltäjä:  Hartvig Frisch
Seuraaja:  Flemming Hvidberg
Kansankäräjäedustaja
 1929–1968  
Henkilötiedot
Koko nimi:  Laurits Julius Bomholt
Syntynyt: 11. kesäkuuta 1896 Silkeborg, Tanska
Kuollut: 2. tammikuuta 1969 (72 vuotta)
Tiedot
Puolue:  Sosiaalidemokraatit
Laurits Julius Bomholt (11. kesäkuuta 1896 Silkeborg – 2. tammikuuta 1969) oli tanskalainen kirjailija ja sosiaalidemokraattinen poliitikko. Hän istui kansankäräjillä vuosina 1929–1968 ja toimi niiden puhemiehenä 1945–1950 sekä 1964–1968. Lisäksi hän toimi Tanskan opetusministerinä 1950 ja 1953–1957, sosiaaliministerinä 1957–1961 sekä kulttuuriministerinä 1961–1964.
Bomholt oli keskeinen kulttuuripoliittinen vaikuttaja sosiaalidemokraattisessa puolueessa. Hän myös kirjoitti itse kirjallisuushistoriateoksia, näytelmiä, runoja ja romaaneja.
Aiheesta muualla

Kuvia tai muita tiedostoja aiheesta Julius Bomholt Wikimedia Commonsissa
Julius Bomholt Tanskan kansankäräjien verkkosivuilla (tanskaksi)
Joutlampi (Lemi)

| Joutlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lemi
Koordinaatit:  61°06′19″N, 27°49′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskuoja:  oja Hannanjokeen 
Järvinumero:  14.197.1.004
Mittaustietoja
Pinnankorkeus:  82,8 m  
Pituus:  90 m  
Leveys:  60 m  
Rantaviiva:  0,36 km  
Pinta-ala:  0,696 ha  
Saaria:  ei saaria 
 fiJoutlampi 
Joutlampi  on Etelä-Karjalassa Lemillä Olkkosen kylän lähellä sijaitseva lampi.
Maantietoa

Lammen pinta-ala on 0,7 hehtaaria, se on 100 metriä pitkä ja 50 metriä leveä. Lammella ei ole kartan mukaan saaria.  Sen rantaviivan pituus on 350 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Hannanjoen valuma-alueeseen (14.197) se kuuluu. Lammen vedenpinnan korkeus on 82,8 metriä mpy.
Jocelyn Gourvennec

| 0 | 1 | 2 |
| --- | --- | --- |

Henkilötiedot
Koko nimi: Jocelyn Gourvennec
Syntymäaika: 22. maaliskuuta 1972 (ikä 52)
Syntymäpaikka: Brest, Finistère, Ranska
Pituus: 183 cm
Seura
Seura:  Nantes
Tehtävä: Päävalmentaja
Seurat
| Vuodet | Seura | O (M) |
| 1987–1991 1991–1995 1995–1998 1998–1999 1999 2000–2002 2002–2004 2004–2005 2005–2006 |  FC Lorient  Stade Rennais  FC Nantes  Olympique Marseille  Montpellier HSC  Stade Rennais  SC Bastia  SCO Angers  Clermont Foot |  150(64) 89(24) 23(5) 7(0) 52(3) 60(3) 17(5) 29(1) |
Valmennusura
2008–2010 2010–2016 2016–2018 2018–2019 2021–2022 2023–:  La Roche VF  Guingamp  Girondins Bordeaux  Guingamp  Lille  Nantes
 Seurajoukkueuran tilastot kattavat vain kansalliset sarjat.
Jocelyn Gourvennec (s. 22. maaliskuuta 1972) on ranskalainen jalkapallovalmentaja ja entinen keskikenttäpelaaja. Marraskuusta 2023 lähtien hän on toiminut Nantes'n päävalmentajana.
Ura pelaajana

Gourvennec hankki jalkapallo-oppinsa FC Lorientissa, jonka junioreissa hän aloitti pelaamisen jo viisivuotiaana. Seuran edustusmiehistöön Gourvennec nousi kaudella 1987–1988 ja teki debyyttinsä Division 2:ssa 16-vuotiaana keväällä 1988. Gourvennec kuului Lorientin edustusmiehistöön neljä kautta, kunnes jätti vuonna 1991 kasvattajaseuransa ja siirtyi Stade Rennais’een. Pelaaminen Rennesissä mahdollisti myös Gourvennecin jatkaa liikuntatieteen opintojaan Université Rennes 2:ssa.
Gourvennec nousi Rennesin avainpelaajien joukkoon ja kaudella 1993–1994 hänet valittiin Division 2:n parhaaksi pelaajaksi. Kausi oli onnistunut myös seuralle, joka sijoittui sarjassa toiseksi ja nousi liigaan. Pääsarjakaudella 1994–1995 Gourvennec kantoi Rennesin kapteeninnauhaa ja iski yhdeksän maalia seuran säilyttäessä sarjapaikkansa. Kauden jälkeen Gourvennec siirtyi FC Nantesiin. Loukkaantumisen vuoksi Gourvennecin debyytti uudessa seurassa joutui odottamaan kevääseen, jolloin hänet nähtiin kentällä Mestarien liigan välierässä Juventusta vastaan. Kaksi seuraavaa kautta Gourvennec oli Nantesin avauskokoonpanon pelaaja ja kaudella 1995–1996 hän urakoi 37 ottelussa.
Kaudeksi 1998–1999 Gourvennec siirtyi Olympique de Marseilleen. Debyyttikaudellaan Gourvennec pääsi OM-paidassa esiintymään UEFA Cupin loppuottelussa, mutta joutui poistumaan kentältä tappion kärsineenä. Hän ei kuitenkaan koskaan onnistunut täysin murtautumaan OM:n kokoonpanoon ja jäätyään syksyllä 1999 ilman peliaikaa Gourvennec siirtyi Montpellier’hen. Hän pelasi seurassa joulukuun ajan, kunnes palasi takaisin Stade Rennais’een. Hän pelasi seurassa kesään 2002 saakka, kunnes jätti liigakentät ja siirtyi SC Bastiaan. Gourvennec edusti uransa loppuajan Division 2:ssa pelanneita joukkueita lopettaen uransa kauteen 2005–2006 Clermont Footissa.
Meriitit pelaajana

UEFA Cupin hopeaa: 1999
Ranskan mestaruus
Hopeaa: 1999
Division 2:n paras pelaaja: 1994
Meriitit pelaajana

Ranskan cup: 2014
Ranskan liigacup
Hopeaa: 2019
Ranskan supercup: 2021
Jyrki Hilpelä

Jyrki Hilpelä (s. 1948) on Itä-Suomen yliopiston yliopistonlehtori ja Helsingin ja Turun yliopistojen dosentti. Hilpelä on opiskellut Turun yliopistossa filosofiaa ja yhteiskuntatieteitä. Hän väitteli 1986 filosofiassa Jyväskylän yliopistossa.
Työhistoria

Jyrki Hilpelä aloitti Joensuun korkeakoulun käyttäytymistieteiden metodologian yliassistenttina 1974. Sittemmin hän on toiminut käytännöllisen filosofian vt.apulaisprofessorina, kasvatustieteen ma.professorina sekä vt. yliopistonlehtorina Joensuun yliopistossa ja fuusion jälkeen Itä-Suomen yliopistossa. Hänen julkaisunsa käsittelevät erityisesti sivistystä, valistusta, saksalaista kasvatusajattelua ja koulutuspolitiikkaa. Mm. Eero Ojanen julkaisi Helsingin Sanomissa myönteisen arvion Hilpelän väitöskirjasta Filosofia kritiikkinä (1986).
Jyrki Hilpelä toimi Suomen kasvatustieteellisen seuran Kasvatus-aikakauskirjan päätoimittajana vuodesta 2007 vuoteen 2011. Lehden pääkirjoituksissa näkyi Hilpelän terävän kynän jälki.
Junius Marion Futrell

Junius Marion Futrell vuonna 1935.
Junius Marion Futrell (14. elokuuta 1870 – 20. kesäkuuta 1955) oli yhdysvaltalainen demokraattisen puolueen poliitikko.
Futrell opiskeli lakia Arkansas'n yliopistossa. Hän istui Arkansas'n edustajainhuoneessa vuosina 1896–1904. Hän toimi Arkansas'n tilapäisenä kuvernöörinä vuonna 1913. Myöhemmin hän hoiti kuvernöörin virkaa kaksi täyttä kautta vuosina 1933–1937.
Futrell oli syyskuusta 1893 naimisissa Tera A. Smithin kanssa ja sai kuusi lasta. Hän kärsi aivohalvauksen vuonna 1948 ja kuoli kesäkuussa 1955 ehtimättä koskaan toipua täysin.
Joku (sarjakuvahahmo)

| Joku |
| --- | --- |
Luoja(t):  Kevin Eastman
Kustantamo:  Mirage Studios
Ensiesiintyminen:  Tales of the Teenage Mutant Ninja Turtles nro 2 (heinäkuu 1987)
Henkilötiedot
Status:  aktiivinen
Voimat:  ei omaa yli-inhimillisiä kykyjä
Joku (engl. Nobody) on Mirage Studios -kustantamon sarjakuvissa esiintyvä sankari. Kevin Eastmanin luoma hahmo esiintyi ensimmäisen kerran vuonna 1987 Tales of the Teenage Mutant Ninja Turtles -sarjakuvalehden toisessa numerossa. Joku oli poliisi, joka päätti ottaa rikosten torjumisen omiin käsiinsä huomattuaan laillisen toiminnan olleen liian tehotonta pysäyttämään rikollisia.
Muissa medioissa > Animaatio > Teini-ikäiset mutanttininjakilpikonnat

Vuoden 2003 sarjassa Joku tekee ensi esiintymisensä jaksossa "Näkeekö Kukaan?", vuonna 2004. Jakso perustui hahmon ensi tarinaan sarjakuvissa, mutta pienillä muutoksilla. Muun muassa Räyhärssönin (engl. Ruffington) kanssa asekauppaa tehnyt jengi oli sarjassa Hunnin johtama purppuralohikäärmeiden jengi. Lisäksi Jonkun asuun oli tehty kosmeettisia muutoksia lisäämällä saappaat ja hanskat punaisiksi. Hahmon äänenä toimi Sean Schemmel.
Hahmoa näytelleitä

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2004–2008 | Sean Schemmel | Teini-ikäiset mutanttininjakilpikonnat |  |  |

Joku vuoden 2003 Turtles-sarjassa.
Juan Guillermo López Soto

Juan Guillermo López Soto (10. helmikuuta 1947 Santa Bárbara – 8. syyskuuta 2021) oli meksikolainen roomalaiskatolinen piispa. Hänet vihki papiksi Chihuahuan arkkihiippakuntaan 18. elokuuta 1972 Adalberto Almeida y Merino. Hänet nimitettiin Cuauhtémoc-Maderan hiippakunnan johtoon 17. marraskuuta 1995, ja piispaksi vihkiminen seurasi 15. joulukuuta. Pääkonsekraattorina toimi Girolamo Prigione, jota avustivat José Fernández Arteaga ja Renato Ascencio León.
Jonathan F. Bennett

Jonathan F. Bennett (1930 Uusi-Seelanti – 31. maaliskuuta 2024) oli brittiläinen filosofi, joka keskittyi kielenfilosofiaan ja metafysiikkaan. Hän muun muassa herätti uutta kiinnostusta Immanuel Kantiin teoksellaan Kant’s Analytic (1966).
Teoksia

Rationality (1964)
Kant’s Analytic (1966)
Locke, Berkeley, Hume: Central Themes (1971)
Kant’s Dialectic (1974)
Linguistic Behaviour (1976)
A Study of Spinoza’s Ethics (1984)
Events and their Names (1988)
The Act Itself (1995)
Learning from Six Philosophers (2001)
A Philosophical Guide to Conditionals (2003)
Aiheesta muualla

Early Modern Texts – Bennettin käännöksiä filosofisista klassikoista (englanniksi)
Joutlampi (Luumäki)

| Joutlampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°59′31″N, 27°14′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Vuorisenjärveen 
Järvinumero:  14.186.1.006
Mittaustietoja
Pinnankorkeus:  74,4 m  
Pituus:  350 m  
Leveys:  250 m  
Rantaviiva:  1 km  
Pinta-ala:  4,285 ha  
Saaria:  1 
 fiJoutlampi 
Joutlampi Joutjärvi on Etelä-Karjalassa Luumäellä Sydänmaan Lakan kylän lähellä sijaitseva lampi.
Maantietoa

Lammen pinta-ala on 4,3 hehtaaria, se on 350 metriä pitkä ja 250 metriä leveä. #ARVO!  Sen rantaviivan pituus on 1,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Hujajärven–Konnikkajoen valuma-alueeseen (14.186) se kuuluu. Lammen vedenpinnan korkeus on 74,4 metriä mpy.